Сумсар көркөм өнөр мектеби
Сумсар көркөм өнөр мектеби Сумсар айылында жайгашкан.

 1964-жылы К.Т.Тойчиевдин демилгеси менен Сумсар балдар музыкалык мектеби болуп ачылган.
 1992-жылдан Сумсар искусство мектеби болуп аталат.
 Мектепте биринчи мугалимдерден болуп, фортепиано бөлүмүндө Гигина Лидия Макаровна, сольфеджио сабагынан Териков Юрий Иванович, баян бөлүмүндө Васильенко Александра Георгиевналар сабак беришкен.
 1991-жылы көркөм сүрөт, 
 1992-жылы кошумча сабак болуп, уз чеберчилик бөлүмдөрү ачылган.
 2013-2014-жылдары бий жана гитара класстары ачылган.
 Мектеп өзүнүн 50 жылдык тарыхында 1160 окуучуну уядан учурду.
 Алардын ичинен 200 дөн ашыгы артыкчылык кубөлүк менен аяктагандар, 400 дөн ашуун профессионал кадрларды даярдаганга жетишти.
 Азыркы кундө 20 мугалим, 5 техникалык кызматкер эмгектенүүдө.
 Бүгүнкү күндө мектепте фортепиано, баян, аккордеон, комуз, чопо чоор, көркөм сүрөт, хореография, уз-чеберчилик болуп 7 бөлүм иштейт.
 Сумсар орто мектебинен 90 окуучу, Гагарин жана В.И. Ленин атындагы мектептерден Шекафтар филиалында 112 окуучу, жалпысынан 200 дөн ашуун окуучу билим алып келет.
 1967-2009-жылдары К.Тойчиев, 2009-жылдан 2014-жылга чейин М.К.Жороев жетектеп келди.
 2014-жылдан мектепти К.Эдилбаев жетектейт.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району